分类：教育/科学-学习帮助
问题：有关梦的诗词、段落、文章，都可以，谢谢了！ 
有关梦的、段落、文章，都可以，谢谢了！
回答：你好！ 刘?Y虚 【句】 归梦如春水，悠悠绕故乡。 薛莹 【句】 花留身住越，月递梦还秦。 段成式 【句】 虱暴妨归梦，虫喧彻曙更。 段成式 【句】 梦里思甘露，言中惜惠灯。 司空图 【句】 地凉清鹤梦，林静肃僧仪。 赵嘏 【句】 松岛鹤归书信绝，橘洲风起梦魂香。 熊皎 【句】 厌听啼鸟梦醒后，慵扫落花春尽时。 孟宾于 【句】 仙鸟却回空说梦，清朝未达自嫌身。 张孜 【纪梦句】 上天知我忆其人，使向人间梦中见。 李频 【句】 只将五字句，用破一生心。（《北梦琐言》） 李远 【句】 人事三杯酒，流年一局棋。（《北梦琐言》）。 李景让 【句】 成都十万户，抛若一鸿毛。（见《北梦琐言》） 杨巨源 【句】 三刀梦益州，一箭取辽城。（以下见《纪事》）。 卢肇 【句】 君梦涔阳月，中秋忆棹歌。（见《岳州府志》）。 韩??【三忆】 忆眠时，春梦困腾腾。展转不能起，玉钗垂枕棱。 谭用之 【句】 流水物情谙世态，落花春梦厌尘劳。（《贻僧》） 伍彬 【句】 踪迹未辞鸳鹭客，梦魂先到鹧鸪村。（《辞解牧》） 令狐楚 【相和歌辞·从军行五首】 胡风千里惊，汉月五更明。纵有还家梦，犹闻出塞声。 令狐楚 【杂曲歌辞·长相思二首】 君行登陇上，妾梦在闺中。玉箸千行落，银床一半空。 令狐楚 【杂曲歌辞·长相思二首】 绮席春眠觉，纱窗晓望迷。朦胧残梦里，犹自在辽西。 *** 【杂曲歌辞·第六彻】 闺烛无人影，罗屏有梦魂。近来音耗绝，终日望君门。 *** 【杂曲歌辞·长命女】 云送关西雨，风传渭北秋。孤灯然客梦，寒杵捣乡愁。 *** 【杂曲歌辞·大酺乐（商调曲）】 泪滴珠难尽，容残玉易销。傥随明月去，莫道梦魂遥。 王绩 【题壁】 昨夜瓶始尽，今朝瓮即开。梦中占梦罢，还向酒家来。 张文收 【大酺乐】 泪滴珠难尽，容残玉易销。倘随明月去，莫道梦魂遥。 宋之问 【答田征君】 山游杳何处，迟回伊洛间。归寝忽成梦，宛在嵩丘山。 宋之问 【在荆州重赴岭南】 梦泽三秋日，苍梧一片云。还将鹓鹭羽，重入鹧鸪群。 张说 【九日进茱萸山诗五首】 晚节欢重九，高山上五千。醉中知遇圣，梦里见寻仙。 沈如筠 【闺怨二首】 雁尽书难寄，愁多梦不成。愿随孤月影，流照伏波营。 郑谷 【谷自乱离之后在西蜀半纪之馀多寓止精舍…四韵以吊之】 每思闻净话，雨夜对禅床。未得重相见，秋灯照影堂。孤云终负约，薄宦转堪伤。梦绕长松塔，遥焚一炷香。 许彬 【荆山夜泊与亲友遇】 山海两分歧，停舟偶此期。别来何限意，相见却无词。坐永神疑梦，愁多鬓欲丝。趋名易迟晚，此去莫经时。 许彬 【汉南怀友人】 此身西复东，何计此相逢。梦尽吴越水，恨深湘汉钟。积云开去路，曙雪叠前峰。谁即知非旧，怜君忽见容。 崔涂 【题嵩阳隐者】 四十年高梦，生涯指一丘。无人同久住，有鹤对冥修。草杂芝田出，泉和石髓流。更嫌庭树老，疑是世间秋。 崔涂 【巫山庙】 双黛俨如?梗ι斯使骸＝椒蔷芍鳎朴晔乔吧怼Ｃ尉醮士停橛谈３恕２恢г睾螅未τ治瘛?崔涂 【春晚怀进士韦澹】 故里花应尽，江楼梦尚残。半生吟欲过，一命达何难。特立?无玷，相思草有兰。二年春怅望，不似在长安。 崔涂 【秋夕与友人同会】 章句积微功，星霜二十空。僻应如我少，吟喜得君同。月上僧归后，诗成客梦中。更闻栖鹤警，清露滴青松。 崔涂 【赠休粮僧】 闻钟独不斋，何事更关怀。静少人过院，闲从草上阶。生台无鸟下，石路有云埋。为忆禅中旧，时犹梦百崖。 崔涂 【春日闲居忆江南旧业】 杜门朝复夕，岂是解谋身。梦不离泉石，林唯称隐沦。渐谙浮世事，转忆故山春。南国水风暖，又应生白苹。 崔涂 【宿庐山绝顶山舍】 一磴出林端，千峰次第看。长闲如未遂，暂到亦应难。谷树云埋老，僧窗瀑影寒。自嫌心不达，向此梦长安。 崔涂 【秋晚书怀】 看看秋色晚，又是出门时。白发生非早，青云去自迟。梦唯怀上国，迹不到他岐。以此坚吾道，还无愧已知。 韩??【离家】 八月初长夜，千山第一程。款颜唯有梦，怨泣却无声。祖席诸宾散，空郊匹马行。自怜非达识，局促为浮名。 韩??【欲去】 粉纭隔窗语，重约蹋青期。总得相逢处，无非欲去时。恨深书不尽，宠极意多疑。惆怅桃源路，惟教梦寐知。 吴融 【送广利大师东归】 紫殿久沾恩，东归过海门。浮荣知是梦，轻别肯销魂。明发先晨鸟，寒栖入暝猿。蕺山如重到，应老旧云根。 吴融 【早发潼关】 天边月初落，马上梦犹残。关树苍苍晓，玉阶澹澹寒。宦游终自苦，身世静堪观。争似山中隐，和云枕碧湍。 吴融 【蛱蝶】 两两自依依，南园烟露微。住时须并住，飞处要交飞。草浅忧惊吹，花残惜晚晖。长交撷芳女，夜梦远人归。 戴司颜 【江上雨】 非不欲前去，此情非自由。星辰照何处，风雨送凉秋。寒锁空江梦，声随黄叶愁。萧萧犹未已，早晚去苹洲。 戴司颜 【塞上】 空迹昼苍茫，沙腥古战场。逢春多霰雪，生计在牛羊。冷角吹乡泪，干榆落梦床。从来山水客，谁谓到渔阳。 杜荀鹤 【送陈?O归麻川】 麻川清见底，似入武陵溪。两岸山相向，三春鸟乱啼。酒旗和柳动，僧屋与云齐。即此吾乡路，怀君梦不迷。 杜荀鹤 【赠临上人】 不计禅兼律，终须入悟门。解空非有自，所得是无言。眼豁浮生梦，心澄大道源。今来习师者，多锁教中猿。 杜荀鹤 【寄顾云】 省得前年别，苹洲旅馆中。乱离身不定，彼此信难通。侯国兵虽敛，吾乡业已空。秋来忆君梦，夜夜逐征鸿。 杜荀鹤 【冬末投长沙裴侍郎】 欲露尘中事，其如不易言。家山一离别，草树匝春暄。吹梦风天角，啼愁雪岳猿。伫思心觉满，何以远门轩。 杜荀鹤 【将游湘湖有作】 一家相别意，不得不潸然。远作南方客，初登上水船。岳钟思冷梦，湘月少残篇。便有归来计，风波亦隔年。 杜荀鹤 【秋晨有感】 木叶落时节，旅人初梦惊。钟才枕上尽，事已眼前生。吟发不长黑，世交无久情。且将公道约，未忍便归耕。 郑准 【代寄边人】 君去不来久，悠悠昏又明。片心因卜解，残梦过桥惊。圣泽如垂饵，沙场会息兵。凉风当为我，一一送砧声。 韦庄 【愁】 避愁愁又至，愁至事难忘。夜坐心中火，朝为鬓上霜。不经公子梦，偏入旅人肠。借问高轩客，何乡是醉乡。 韦庄 【对酒赋友人】 多病仍多感，君心自我心。浮生都是梦，浩叹不如吟。白雪篇篇丽，清酤盏盏深。乱离俱老大，强醉莫沾襟。 韦庄 【春愁】 寓思本多伤，逢春恨更长。露沾湘竹泪，花堕越梅妆。睡怯交加梦，闲倾潋滟觞。后庭人不到，斜月上松篁。 王贞白 【长门怨二首】 寂寞故宫春，残灯晓尚存。从来非妾过，偶尔失君恩。花落伤容鬓，莺啼惊梦魂。翠华如可待，应免老长门。 王贞白 【有所思（一作长相思）】 芙蓉出水时，偶尔便分离。自此无因见，长教挂所思。残春不入梦，芳信欲传谁。寂寞秋堂下，空吟小谢诗。 白居易 【初冬月夜得皇甫泽州手札并诗数篇因遣报书偶题长句】 清泠玉韵两三章，落箔银钩七八行。心逐报书悬雁足，梦寻来路绕羊肠。水南地空多明月，山北天寒足早霜。最恨泼醅新熟酒，迎冬不得共君尝。 白居易 【洛下闲居，寄山南令狐相公】 已收身向园林下，犹寄名于禄仕间。不锻嵇康弥懒静，无金疏傅更贫闲。支分门内馀生计，谢绝朝中旧往还。唯是相君忘未得，时思汉水梦巴山。 白居易 【开成大行皇帝挽歌词四首，奉敕撰进】 化成同轨表清平，恩结连枝感圣明。帝与九龄虽吉梦，山呼万岁是虚声。月低仪仗辞兰路，风引笳箫入柏城。老病龙髯攀不及，东周退傅最伤情。 白居易 【梦微之】 夜来携手梦同游，晨起盈巾泪莫收。漳浦老身三度病，咸阳草树八回秋。君埋泉下泥销骨，我寄人间雪满头。阿卫韩郎相次去，夜台茫昧得知不。 白居易 【杨六尚书频寄新诗诗中多有思闲相就之志…报而谕之】 君年殊未及悬车，未合将闲逐老夫。身健正宜金印绶，位高方称白髭须。若论尘事何由了，但问云心自在无。进退是非俱是梦，丘中阙下亦何殊。 白居易 【以诗代书，酬慕巢尚书见寄】 书意诗情不偶然，苦云梦想在林泉。愿为愚谷烟霞侣，思结空门香火缘。每愧尚书情眷眷，自怜居士病绵绵。不知待得心期否，老校于君六七年。 崔玄亮 【和白乐天（时以太子宾客分司东都）】 病馀归到洛阳头，拭目开眉见白侯。凤诏恐君今岁去，龙门欠我旧时游。几人樽下同歌咏，数盏灯前共献酬。相对忆刘刘在远，寒宵耿耿梦长洲。 牟融 【处厚游杭，作诗寄之】 江村摇落暂逢秋，况是闻君独远游。浙水风烟思吊古，楚乡人物赋登楼。书沈寒雁云边影，梦绕清猿月下愁。念我故人劳碌久，不如投老卧沧洲。 牟融 【送客之杭】 西风吹冷透貂裘，行色匆匆不暂留。帆带夕阳投越浦，心随明月到杭州。风清听漏惊乡梦，灯下闻歌乱别愁。悬想到杭州兴地，尊前应与话离忧。 牟融 【有感二首】 何事离怀入梦频，贫居寂寞四无邻。诗因韵险难成律，酒为愁多不顾身。眼底故人惊岁别，尊前华发逐时新。十年飘泊如萍迹，一度登临一怅神。 牟融 【邵公母】 搔首惊闻楚些歌，拂衣归去泪悬河。劬劳常想三春恨，思养其如寸草何。浙水梦怀千里远，苏台愁望白云多。伤心独有黄堂客，几度临风咏蓼莪。 牟融 【客中作】 千里云山恋旧游，寒窗凉雨夜悠悠。浮亭花竹频劳梦，别路风烟半是愁。芳草傍人空对酒，流年多病倦登楼。一杯重向樽前醉，莫遣相思累白头。 牟融 【写意二首】 寂寥荒馆闭闲门，苔径阴阴屐少痕。白发颠狂尘梦断，青毡泠落客心存。高山流水琴三弄，明月清风酒一樽。醉后曲肱林下卧，此生荣辱不须论。 牟融 【送陈衡】 秋江烟景晚苍苍，江上离人促去航。千里一官嗟独往，十年双鬓付三霜。云迷楼曲亲庭远，梦绕通山客路长。不必临风悲冷落，古来白首尚为郎。 蔡京 【咏子规】 千年冤魄化为禽，永逐悲风叫远林。愁血滴花春艳死，月明飘浪冷光沉。凝成紫塞风前泪，惊破红楼梦里心。肠断楚词归不得，剑门迢递蜀江深。 李绅 【忆被牛相留醉州中时无他宾牛公夜出真珠辈数人】 严城画角三声闭，清宴金樽一夕同。银烛坐隅听子夜，宝筝筵上起春风。酒徵旧对惭衰质，曲换新词感上宫。淮海一从云雨散，杳然俱是梦魂中。 李绅 【新楼诗二十首·望海亭（在卧龙山顶上越中最高处）】 乌盈兔缺天涯迥，鹤背松梢拂槛低。湖镜坐隅看匣满，海涛生处辨云齐。夕岚明灭江帆小，烟树苍茫客思迷。萧索感心俱是梦，九天应共草萋萋。 李绅 【新楼诗二十首·水寺】 烟波野寺经过处，水国苍茫梦想中。云散浦间江月迥，日曛洲渚海潮通。坐看鱼鸟沈浮远，静见楼台上下同。闻道化城方便喻，只应从此到龙宫。 李绅 【鉴玄影堂】 香灯寂寞网尘中，烦恼身须色界空。龙钵已倾无法雨，虎床犹在有悲风。定心池上浮泡没，招手岩边梦幻通。深夜月明松子落，俨然听法侍生公。 鲍溶 【巫山怀古】 十二峰峦斗翠微，石烟花雾犯容辉。青春楚女妒云老，白日神人入梦稀。银箭暗凋歌夜烛，珠泉频点舞时衣。谁伤宋玉千年后，留得青山辨是非。 鲍溶 【九日与友人登高】 云木疏黄秋满川，茱萸风里一尊前。几回为客逢佳节，曾见何人再少年。霜报征衣冷针指，雁惊幽梦泪婵娟。古来醉乐皆难得，留取穷通付上天。 鲍溶 【寄张十七校书李仁行秀才】 去年八月此佳辰，池上闲闲四五人。久行月影愁迷梦，误入华光笑认春。一与清风上芸阁，再期秋雨过龙津。今年此日何由见，蓬户萧条对病身。 王初 【送叶秀才】 快骑璁珑刻玉羁，河梁返照上征衣。层冰春近蟠龙起，九泽云闲独鹤飞。行想北山清梦断，重游西洛故人稀。汉庭狗监深知己，有日前驱负弩归。 王初 【送王秀才谒池州吴都督】 池阳去去跃雕鞍，十里长亭百草干。衣袂障风金镂细，剑光横雪玉龙寒。晴郊别岸乡魂断，晓树啼乌客梦残。南馆星郎东道主，摇鞭休问路行难。 王初 【自和书秋】 陇首斜飞避弋鸿，颓云萧索见层空。汉宫夜结双茎露，阊阖凉生六幕风。湘女怨弦愁不禁，鄂君香被梦难穷。江边两桨连歌渡，惊散游鱼莲叶东。 殷尧藩 【寒夜】 云冷江空岁暮时，竹阴梅影月参差。鸡催梦枕司晨早，更咽寒城报点迟。人事纷华潜动息，天心静默运推移。凭谁荡涤穷残候，入眼东风喜在期。 殷尧藩 【登凤凰台二首】 凤凰台上望长安，五色宫袍照水寒。彩笔十年留翰墨，银河一夜卧阑干。三山飞鸟江天暮，六代离宫草树残。始信人生如一梦，壮怀莫使酒杯干。 殷尧藩 【冬至酬刘使君】 异乡冬至又今朝，回首家山入梦遥。渐喜一阳从地复，却怜群?l逐冰消。梅含露蕊知迎腊，柳拂宫袍忆候朝。多少故人承宴赏，五云堆里听箫韶。 殷尧藩 【送刘禹锡侍御出刺连州】 遐荒迢递五羊城，归兴浓消客里情。家近似忘山路险，土甘殊觉瘴烟轻。梅花清入罗浮梦，荔子红分广海程。此去定知偿隐趣，石田春雨读书耕。 殷尧藩 【宫人入道】 卸却宫妆锦绣衣，黄冠素服制相宜。锡名近奉君王旨，佩?新参老氏师。白昼无情趋玉陛，清宵有梦步瑶池。绿鬟女伴含愁别，释尽当年妒宠私。刘长卿 【岳阳楼】 行尽清溪日已蹉，云容山影两嵯峨。楼前归客怨秋梦，湖上美人疑夜歌。独坐高高风势急，平湖渺渺月明多。终期一艇载樵去，来往片帆愁白波。 孟浩然 【除夜有怀】 五更钟漏欲相催，四气推迁往复回。帐里残灯才去焰，炉中香气尽成灰。渐看春逼芙蓉枕，顿觉寒销竹叶杯。守岁家家应未卧，相思那得梦魂来。 李白 【赠郭将军】 将军少年出武威，入掌银台护紫微。平明拂剑朝天去，薄暮垂鞭醉酒归。爱子临风吹玉笛，美人向月舞罗衣。畴昔雄豪如梦里，相逢且欲醉春晖。 岑参 【暮春虢州东亭送李司马归扶风别庐】 柳??莺娇花复殷，红亭绿酒送君还。到来函谷愁中月，归去?溪梦里山。帘前春色应须惜，世上浮名好是闲。西望乡关肠欲断，对君衫袖泪痕斑。 李嘉佑 【江湖秋思】 趋陪禁掖雁行随，迁向江潭鹤发垂。素浪遥疑八溪水，清枫忽似万年枝。嵩南春遍伤魂梦，壶口云深隔路歧。共望汉朝多霈泽，苍蝇早晚得先知。 包何 【同阎伯均宿道士观有述】 南国佳人去不回，洛阳才子更须媒。绮琴白雪无心弄，罗幌清风到晓开。冉冉修篁依户牖，迢迢列宿映楼台。纵令奔月成仙去，且作行云入梦来。 包何 【和程员外春日东郊即事】 郎官休浣怜迟日，野老欢娱为有年。几处折花惊蝶梦，数家留叶待蚕眠。藤垂宛地萦珠履，泉迸侵阶浸绿钱。直到闭关朝谒去，莺声不散柳含烟。 高适 【送别】 昨夜离心正郁陶，三更白露西风高。萤飞木落何淅沥，此时梦见西归客。曙钟寥亮三四声，东邻嘶马使人惊。揽衣出户一相送，唯见归云纵复横。 杜甫 【咏怀古迹五首】 摇落深知宋玉悲，风流儒雅亦吾师。怅望千秋一洒泪，萧条异代不同时。江山故宅空文藻，云雨荒台岂梦思。最是楚宫俱泯灭，舟人指点到今疑。 杜甫 【昼梦】 二月饶睡昏昏然，不独夜短昼分眠。桃花气暖眼自醉，春渚日落梦相牵。故乡门巷荆棘底，中原君臣豺虎边。安得务农息战斗，普天无吏横索钱。 钱起 【长信怨】 长信萤来一叶秋，蛾眉泪尽九重幽。鳷鹊观前明月度，芙蓉阙下绛河流。鸳衾久别难为梦，凤管遥闻更起愁。谁分昭阳夜歌舞，君王玉辇正淹留。 钱起 【送钟评事应宏词下第东归】 芳岁归人嗟转蓬，含情回首灞陵东。蛾眉不入秦台镜，鹢羽还惊宋国风。世事悠扬春梦里，年光寂寞旅愁中。劝君稍尽离筵酒，千里佳期难再同。 钱起 【过张成侍御宅】 丞相幕中题凤人，文章心事每相亲。从军谁谓仲宣乐，入室方知颜子贫。杯里紫茶香代酒，琴中绿水静留宾。欲知别后相思意，唯愿琼枝入梦频。 钱起 【寄永嘉王十二】 永嘉风景入新年，才子诗成定可怜。梦里还乡不相见，天涯忆戴复谁传。花倾晓露垂如泪，莺拂游丝断若弦。愿得回风吹海雁，飞书一宿到君边。 钱起 【七盘岭阻寇闻李端公先到南楚】 日暮穷途泪满襟，云天南望羡飞禽。阮肠暗与孤鸿断，江水遥连别恨深。明月既能通忆梦，青山何用隔同心。秦楚眼看成绝国，相思一寄白头吟。 钱起 【哭辛霁】 流水辞山花别枝，随风一去绝还期。昨夜故人泉下宿，今朝白发镜中垂。音徽寂寂空成梦，容范朝朝无见时。旦暮馀生几息在，不应存没未尝悲。 元结 【橘井】 灵橘无根井有泉，世间如梦又千年。乡园不见重归鹤，姓字今为第几仙。风泠露坛人悄悄，地闲荒径草绵绵。如何蹑得苏君迹，白日霓旌拥上天。 张继 【重经巴丘】 昔年高接李膺欢，日泛仙舟醉碧澜。诗句乱随青草落，酒肠俱逐洞庭宽。浮生聚散云相似，往事冥微梦一般。今日片帆城下去，秋风回首泪阑干。 韩? 【送客一归襄阳二归浔阳】 南驱匹马会心期，东望扁舟惬梦思。熨斗山前春色早，香炉峰顶暮烟时。空林欲访庞居士，古寺应怀远法师。两地由来堪取兴，三贤他日幸留诗。 韩? 【赠王随】 青云自致晚应遥，朱邸新婚乐事饶。饮罢更怜双袖舞，试来偏爱五花骄。帐里炉香春梦晓，堂前烛影早更朝。更说球场新雨歇，王孙今日定相邀。 郎士元 【送李敖湖南书记】 怜君才与阮家同，掌记能资亚相雄。入楚岂忘看泪竹，泊舟应自爱江枫。诚知客梦烟波里，肯厌猿鸣夜雨中。莫信衡湘书不到，年年秋雁过巴东。 严武 【巴岭答杜二见忆】 卧向巴山落月时，两乡千里梦相思。可但步兵偏爱酒，也知光禄最能诗。江头赤叶枫愁客，篱外黄花菊对谁。?马望君非一度，冷猿秋雁不胜悲。 耿?? 【岐阳客舍呈张明府】 逸妻稚子应沟壑，归路茫茫东去遥。凉叶下时心悄悄，空斋梦里雨萧萧。星霜渐见侵华发，生长虚闻在圣朝。知己只今何处在，故山无事别渔樵。 耿?? 【奉和李观察登河中白楼】 城上高楼飞鸟齐，从公一遂蹑丹梯。黄河曲尽流天外，白日轮轻落海西。玉树九重长在梦，云衢一望杳如迷。何心更和阳春奏，况复秋风闻战鼙。 耿?? 【许下书情寄张韩二舍人】 谪宦军城老更悲，近来频夜梦丹墀。银杯乍灭心中火，金镊唯多鬓上丝。绕院绿苔闻雁处，满庭黄叶闭门时。故人高步云衢上，肯念前程杳未期。 戎昱 【赠岑郎中】 童年未解读书时，诵得郎中数首诗。四海烟尘犹隔阔，十年魂梦每相随。虽披云雾逢迎疾，已恨趋风拜德迟。天下无人鉴诗句，不寻诗伯重寻谁。 戎昱 【谪官辰州冬至日有怀】 去年长至在长安，策杖曾簪獬豸冠。此岁长安逢至日，下阶遥想雪霜寒。梦随行伍朝天去，身寄穷荒报国难。北望南郊消息断，江头唯有泪阑干。 窦常 【奉寄辰州房使君郎中】 汉代文明今盛明，犹将贾傅暂专城。何妨密旨先符竹，莫是除书误姓名。蜗舍喜时春梦去，隼?写φ谓濉Ｐ履曛豢扇葱ε死砂追⑸?窦常 【立春后言怀招汴州李匡衙推】 闲斋夜击唾壶歌，试望夷门奈远何。每听寒笳离梦断，时窥清鉴旅愁多。初惊宵漏丁丁促，已觉春风习习和。海内故人君最老，花开鞭马更相过。 戴叔伦 【宫词】 紫禁迢迢宫漏鸣，夜深无语独含情。春风鸾镜愁中影，明月羊车梦里声。尘暗玉阶綦迹断，香飘金屋篆烟清。贞心一任蛾眉妒，买赋何须问马卿。